laion/Wikipedia-Exotic huggingface dataset:
ფილიპ კოკუ

ფილიპ კოკუ (ნიდერლ. Phillip Cocu; დ. 29 ოქტომბერი 1970, ეინდჰოვენი) — ნიდერლანდელი ვეტერანი ფეხბურთელი, ამჟამად არის „პსვ-ს“ მწვრთნელი. 1998-2004 წლებში ასპარეზობდა „ბარსელონაში“, იყო გუნდის კაპიტანი. „ბარსელონასთან“ ერთად მოიგო ესპანეთის ჩემპიონატი 1999 წელს და ორჯერ გავიდა ჩემპიონთა ლიგის ნახევარფინალში. „ბარსადან“ დაბრუნდა „პსვ-ში“, სადაც კიდევ სამჯერ მოიგო ერედივიზია და გავიდა ლიგის ნახევარფინალში. მონაწილეობა მიიღო მსოფლიოს 1998 და 2006 წლების ჩემპიონატებზე, ასევე ევროპის 1996, 2000 და 2004 წლების ჩემპიონატებზე. შეგიძლიათ იხილოთ მედიაფაილები თემაზე „ფილიპ კოკუ“ ვიკისაწყობში. ფილიპ კოკუ — ფიფას ჩანაწერი[დაარქივებული]
მაკრინუსი

მარკუს ოპელიუს მაკრინუსი (ლათ. Marcus Opellius Macrinus; დ. დაახლ. 165 — გ. ივნისი, 218) — რომის იმპერატორი 217 წლის აპრილიდან 218 წლის ივნისამდე. იყო პირველი ადამიანი, რომელიც რომს სენატორის სტატუსის გარეშე მართავდა. დაიბადა ნუმიდიის კესარიაში, წარმოშობით იყო არაწარჩინებული ოჯახიდან. იმპერატორ კარაკალას მმართველობისას იყო პრეტორიელების პრეფექტი. მონაწილეობა მიიღო იმპერატორის მკვლელობისათვის დაგეგმილ შეთქმულებაში. განრისხებულმა პრეტორიანელებმა, რომლებსაც კარაკალა უყვარდათ, შეთქმულების მონაწილეები დახოცეს, გარდა მაკრინუსისა, რომელმაც თავისი მონაწილეობის დაფარვა მოახერხა. იმპერატორად გამოაცხადეს Pius Feli-ის ტიტულით. წამოიწყო წარუმატებელი ლაშქრობა პართიის წინააღმდეგ და იძილებული გახდა რომაელთათვის არახელსაყრელი ზავი დაედო მასთან. არმია მისით უკმაყოფილო იყო; გარდა ამისა, მისი აზიური ჩვეულებები და სისათუთე საყოველთაო გაკიცხვას იწვევდა. კარაკალას დეიდამ, მესამ მოახერხა და არმია ბასიანუსისადმი (მომავალი ჰელიოგაბალუსი) კეთილად განაწყო და ჯარისკაცებმა იგი საბოლოოდ იმპერატორად გამოაცხადეს. მათ წინააღმდეგ მაკრინუსმა ულპიუს იულიანი გაგზავნა, თუმცა მებრძოლებმა ეს უკანასკნელი მოკლეს და მაკრინუსის წინააღმდეგ გამოვიდნენ და ბასიანუსის მხარეზე დადგნენ. ბრძოლა ანტიოქიასთან გაიმართა, თუმცა მაკრინუსი მის დამთავრებას არ დაელოდა და გაიქცა; მაშინ კი პრეტორიანელებმაც მიატოვეს იგი. ბასიანუსის მებრძოლები ქალკედონში წამოეწივნენ მას და კაპადოკიაში გადაიყვანეს. მოკლეს გაქცევის მეორე მცდელობის დროს. ობნორსკი ნ., მაკრინუსი // ბროკჰაუზისა და ეფრონის ენციკლოპედიური ლექსიკონი, ტ. 18, გვ. 433, სპბ., 1896. ვიკისაწყობში არის გვერდი თემაზე: მაკრინუსი ↑ მაკრინუსი — ენციკლოპედია ბრიტანიკა.
ანა კარენინა (2012 წლის ფილმი)

ანა კარენინა (ინგლ. Anna Karenina) — ლევ ტოლსტოის ცნობილი რომანის, „ანა კარენინას“ 2012 წლის ეკრანიზაცია. ის აღწერს რუსი არისტოკრატი ქალის, ანა კარენინას ტრაგედიას. ეს ცნობილი რომანის რიგით 21–ე ეკრანიზაციაა. „Guardian–ის“ შეფასებით, „ანა კარენინა“ ნამდვილად არ არის ცალსახად დიდი წარმატება, თუმცა გაბედული და შემოქმედებითი ეკრანიზაციაა. პიტერ ტრავერსმა „Rolling Stones-დან“ მოიწონა ნაიტლის შესრულება: „ეს ისტორია ბევრჯერ გადაუღიათ, თუმცა არც ერთი ეკრანიზაცია არ ყოფილა ეროტიზმით ასე დატვირთული”. „Chicago Tribune-ის“ აზრით ფილმს კონცეპტუალურად ნაკლები მსგავსება აქვს ლევ ტოლსტოის რომანთან. „Chicagoreader-ში“ დაიწერა, რომ „ტოლსტოის ღრმა, შინაგანი თხრობის გარეშე ანა კარენინა უბრალოდ საპნის ოპერაა. რეჟისორმა ჯო რაიტმა რატომღაც გადაწყვიტა ამ პრობლემისთვის მიზანმიმართული მყვირალა სანახაობრიობაც დაერთო“ ფილმი დაიწუნეს ზედაპირულ და მყვირალა სანახაობრიობიობის გამო კიდევ უფრო რადიკალური შეფასება ჰქონდა „New York Observer-ის“ კრიტიკოსი რექს რიდს, რომელმაც აღნიშნა, რომ ნაიტლის სილამაზე ერ იხსნის ფილმის უგემურ სცენარს: „ჯეიმზ ჯოისმა ერთხელ დაწერა, რომ ტოლსტოი არასდროს ყოფილა პირქუში, ჩლუნგი, დაღლილი, პედანტური ან თეატრალური. მან შესაძლოა აზრი შეიცვალოს, თუ ახალ ანა კარენინას” ნახავს“. „ანა კარენინა“ ოსკარის ექვს ნომინაციაზე იყო წარდგენილი, მათ შორის მუსიკის, ოპერატურის, კოსტუმების დიზაინისაა და მხატვრული გაფორმების კატეგორიებში. ფილმმა მიიღო საუკეთესო კოსტუმების დიზაინისთვის. ოფიციალური საიტი „ანა კარენინა“ — კინოფილმების ინტერნეტ-მონაცემთა ბაზა (ინგლისური) „ანა კარენინა“ — Box Office Mojo-ზე „ანა კარენინა“ — Metacritic-ზე ↑ Anna Karenina – review ↑ Anna Karenina. დაარქივებულია ორიგინალიდან — 2014-09-03. ციტირების თარიღი: 2014-07-12. ↑ Joe Wright's version of Tolstoy classic 'Anna Karenina' a hit-or-miss proposition. დაარქივებულია ორიგინალიდან — 2014-07-14. ციტირების თარიღი: 2014-07-12. ↑ 4.0 4.1 Anna Karenina ↑ An affair takes center stage. დაარქივებულია ორიგინალიდან — 2015-01-17. ციტირების თარიღი: 2014-07-12. ↑ Movie review: ‘Anna Karenina’ ↑ Corpse Bride: Knightley’s Beauty Can’t Save Anna Karenina’s Stale Script
ლეოპოლდ I (ბელგია)

ლეოპოლდ I — ბელგიის მეფე 1831-1865 წლებში. საქსენ-კობურგ-გოთის დინასტიიდან. საქსენ-კობურგ-ზაალფელდის დიდი ჰერცოგის მესამე შვილი. 1830 წელს ბელგიაში დაიწყო რევოლუცია, რომლის შედეგადაც ქვეყანამ ნიდერლანდებისაგან დამოუკიდებლობა მოიპოვა. 22 ნოემბერს ეროვნულმა კონგრესმა ქვეყანა კონსტიტუციურ მონარქიად გამოაცხადა. 1831 წლის 4 ივლისს 137 ხმით 48-ის წინააღმდეგ ქვეყნის მეფედ აირჩიეს საქსენ-კობურგ-გოთის დინასტიის წარმომადგენელი ლეოპოლდ I. 1931 წლის 21 ივლისს ლეოპოლდ I თეთრ ცხენზე ამხედრებული საზეიმოდ შევიდა ბრიუსელში. ეს დღე ბელგიის ერთ-ერთი მთავარი ეროვნული დღესასწაულია. 1816 წელს დაქორწინდა დიდი ბრიტანეთის მემკვიდრე პრინცის, მომავალი მეფის ჯორჯ IV-ის ქალიშვილზე შარლოტზე, რომელიც ფეხმძიმობის პერიოდში გარდაიცვალა. 1832 წელს იგი მეორედ დაქორწინდა საფრანგეთის მეფის, ლუი-ფილიპე ორლეანელის ქალიშვილ ლუიზა მარიაზე. მასთან შეეძინა შვილები: ლუი-ფილიპი (1833—1834); ლეოპოლდი (1835—1909), ბელგიის მომდევნო მეფე; ფილიპე ბელგიელი (1837—1905), ფლანდრიის გრაფი; შარლოტი (1840—1927), გათხოვდა მექსიკის მომავალ იმპერატორ მაქსიმილიან I-ზე. ვიკისაწყობში არის გვერდი თემაზე: ლეოპოლდ I (ბელგია) Official biography from the Belgian Ra Fam website
დირკ კეიტი

დირკ კეიტი (ნიდერლ. Dirk Kuijt; დ. 22 ივლისი, 1980) — ნიდერლანდელი ყოფილი ფეხბურთელი. ბოლოს თამაშობდა ნიდერლანდების „ფეიენორდში“, რომელთან ერთადაც ბოლო სეზონში გახდა ნიდერლანდების ჩემპიონი. მოპოვებული აქვს უეფა-ს ჩემპიონთა ლიგა „ლივერპულთან“ ერთად. მონაწილეობა აქვს მიღებული მსოფლიოს 2006, 2010 და 2014 წლების, ასევე ევროპის 2008 და 2012 წლების ჩემპიონატებზე. შეგიძლიათ იხილოთ მედიაფაილები თემაზე „დირკ კეიტი“ ვიკისაწყობში. დირკ კეიტი — ფიფას ჩანაწერი[დაარქივებული] Dirk Kuyt — სტატისტიკა საიტზე Soccerbase.com (ინგლისური) დირკ კეიტი Twitter-ზე Dirk Kuyt Liverpool F.C. The Dirk Kuyt Foundation
სალამანკის ბრძოლა

სალამანკის ბრძოლა არაპილესის ბრძოლა — ნახევარკუნძულის ომის ერთ-ერთი ეპიზოდი. გაიმართა ესპანეთში 1812 წლის 22 ივლისს არაპილესთან, სალამანკის მახლობლად დიდი ბრიტანეთისა და მისი ესპანელი და პორტუგალიელი მოკავშირეების არმიასა (მთავარსარდალი ართურ უელსლი) და საფრანგეთის არმიას (მთავარსარდალი ოგიუსტ მარმონი და სხვები) შორის. ბრძოლა ფრანგების დამარცხებით დასრულდა და არტურ უელსლიმ მცირე ხნით დაიკავა კიდეც მადრიდი, თუმცა მოგვიანებით იძულებული გახდა უკან დაეხია თავის ბაზაზე პორტუგალიაში. ბრიტანეთის არმიამ დაკარგა 5 200ან სხვა მონაცემებით 4 700 ადამიანი. ფრანგების მონაცემებით მათ დაკარგეს 12 500 ადამიანი. სხვა მონაცემებით მათ დაკარგეს 13 000 მებრძოლი. Battle of Salamanca Details on battle of Salamanca Includes British and allied OOB The Cruel War in Spain – Armies, Battles, Skirmishes დაარქივებული 2007-03-01 საიტზე Wayback Machine. Batalla de los Arapiles ↑ ბრიტანული მონაცემები ↑ 2.0 2.1 Gates, David The Spanish Ulcer: A History of the Peninsular War Da Capo Press (2001) ISBN 0-306-81083-2 ↑ 3.0 3.1 Шиканов В. Н. «Два сражения Пиренейской войны»
როსპორტი

როსპორტი (ინგლ. Rossport; ირლ. Ros Dumhach) — გელტახტური სოფელი ირლანდიაში, მდებარეობს მეიოს საგრაფოში, კონაქტის პროვინციაში. მეიოს საგრაფო
ალექსანდრე მაკენზი

ალექსანდრე მაკენზი (ინგლ. Alexander Mackenzie; დ. 1764 — გ. 12 მარტი, 1820) — შოტლანდიელი მოგზაური. 1793 წელს იგი ათაბასკიდან დასავლეთისაკენ დაიძრა, გადაკვეთა რა კლდოვანი მთები და 20 ივლისს მიაღწია წყნარ ოკეანეს; შესაბამისად, გახდა პირველი ადამიანი, რომელმაც გადაკვეთა ჩრდილოეთი ამერიკა აღმოსავლეთიდან დასავლეთისაკენ. დაიბადა კუნძულ ლიუისზე, ქალაქ სტორნოვეიში. დედის გარდაცვალების შემდეგ, მაკენზი მამამისთან ერთად საცხოვრებლად ჯერ ნიუ-იორკში, ხოლო შემდეგ მონრეალში გადავიდა. 1779 წლიდან მსახურობდა ჩრდილოეთ-დასავლეთ კომპანიაში, რომელიც იყო ჰუდსონის ყურის კომპანის მთავარი კონკურენტი. 1788 წელს ათაბასკის ტბასთან დააარსა სავაჭრო ფაქტორია. ერთი წლის შემდეგ გაემგზავრა ხანგრძლივ მოგზაურობაში დიდი მონების ტბისა და 4500 კმ-იანი მდინარის გავლით, რომელსაც შემდგომ მისი სახელი ეწოდა. 1801 წელს შეადგინა თავისი მოგზაურობის აღწერა, ხოლო 1802 წელს რაინდის ხარისხში იქნა აყვანილი. 1812 წლიდან ცხოვრობდა შოტლანდიაში. ალექსანდრე მაკენზი — სტატია ენციკლოპედია ბრიტანიკიდან (ინგლისური)
ამერიკული შეხლა-შემოხლა

ამერიკული შეხლა-შემოხლა (ინგლ. American Hustle; ფილმი ცნობილია აგრეთვე როგორც ამერიკული აფერა ან აფერა ამერიკულად) — 2013 წლის კრიმინალური კომედიური დრამა, რომლის რეჟისორია დევიდ ოუენ რასელი. გადაღებულია ერიკ უორენ სინგერისა და საკუთრივ რასელის მიერ დაწერილი სცენარის მიხედვით. მონაწილეობენ კრისტიან ბეილი, ბრედლი კუპერი, ემი ადამსი, ჯერემი რენერი, ჯენიფერ ლოურენსი, რობერტ დე ნირო და სხვები. ფილმის პრემიერა გაიმართა 2013 წლის 12 დეკემბერს. ფილმის გამოსვლამდე კრიტიკოსებმა იგი მონათლეს როგორც ოსკარის 86-ე დაჯილდოების ერთ-ერთი მთავარი პრეტენდენტი. ფილმმა მიიღო ოსკარის 10 ნომინაცია, რომელთა შორის იყო: საუკეთესო სურათი, საუკეთესო რეჟისორი და საუკეთესო ორიგინალური სცენარი, თუმცა ვერცერთ კატეგორიაში ვერ გაიმარჯვა. ფილმმა სამი ოქროს გლობუსი და ორი BAFTA-ს ჯილდო მოიპოვა. ფინანსური თვალსაზრისით წარმატებული აღმოჩნდა. ფილმის ვითარება ხდება 1978 წელს. მოგვითხრობს თაღლითზე და მის პარტნიორზე, რომლებიც იძულებულნი არიან ითანამშრომლონ ფედერალურ საგამოძიებო ბიუროსთან, რათა დაეხმარონ სხვა თაღლითების, ყაჩაღების და პოლიტიკოსების დაჭერაში. ოფიციალური საიტი „ამერიკული შეხლა-შემოხლა“ — კინოფილმების ინტერნეტ-მონაცემთა ბაზა (ინგლისური) „შეხლა-შემოხლა/ ამერიკული შეხლა-შემოხლა“ — Rotten Tomatoes ამერიკული შეხლა-შემოხლა „ამერიკული შეხლა-შემოხლა“ — Allmovie-ზე
აშშ-ის ეროვნული საფეხბურთო ნაკრები

აშშ-ის ეროვნული საფეხბურთო ნაკრები — კონკაკაფისა და ფიფა-ს წევრი საფეხბურთო ნაკრები. მონაწილეობა მიიღო მსოფლიოს ბოლო შვიდ საფეხბურთო ჩემპიონატში, ასევე იყო 1994 წლის ჩემპიონატის მასპინძელი. მსოფლიოს პირველივე ჩემპიონატზე 1930 წელს აშშ-ის ნაკრებმა ნახევარფინალს მიაღწია. ამის შემდეგ მათი საუკეთესო შედეგი დაკავშირებულია ბრიუს არენას სახელთან, რომელმაც 2002 წლის მუნდიალზე მეოთხედფინალში გაიყვანა გუნდი. აშშ-მა პირველივე მატჩი მოიგო ფავორიტად შერაცხულ პორტუგალიის ნაკრებთან 3-2. ამის შემდეგ ფრედ ითამაშა მასპინძელ სამხრეთ კორეასთან და ეს შედეგები საკმარისი აღმოჩნდა შემდეგ ეტაპზე გასვლისთვის, მიუხედავად მესამე მატჩში პოლონეთთან 1-3 წაგებისა. აშშ-მა მერვედფინალში დაამარცხა მექსიკა და მეოთხედფინალში დამარცხდა შემდგომში ფინალისტ გერმანიასთან. ბრიუს არენას გუნდმა ეს შედეგი ვერ გაიმეორა შემდგომ, 2006 წლის მუნდიალზე. მეტიც, აშშ ჯგუფში ჩარჩა ერთი ქულით და მხოლოდ ორი გატანილი გოლით. ბრიუს არენა მწვრთნელობიდან გაათავისუფლეს. 2010 წლის მუნდიალზე გუნდს გაუძღვა ბობ ბრედლი. აშშ-მა ჯგუფში პირველი ადგილი დაიკავა, ხოლო მერვედფინალში დამარცხდა განის ნაკრებთან 1-2. 2011 წლიდან აშშ-ს მთავარ მწვრთნელად დაინიშნა ყოფილი გერმანელი ფეხბურთელი იურგენ კლინსმანი. 2014 წლის მსოფლიო ჩემპიონატზე აშშ-მა კვლავ მერვედფინალში გასვლა მოახერხა და იქ დამარცხდა ბელგიის ნაკრებთან 1-2. ვიკისაწყობში არის გვერდი თემაზე: აშშ-ის ეროვნული საფეხბურთო ნაკრები ოფიციალური საიტი აშშ-ის ეროვნული ნაკრების პროფილი, სტატისტიკა და ანალიტიკა Footballdatabase-ზე გუნდის შედეგების არქივი 1885–1979 დაარქივებული 2009-05-07 საიტზე Wayback Machine. გუნდის შედეგების არქივი 1980– დაარქივებული 2009-06-27 საიტზე Wayback Machine. US National Soccer Team Players Association official website Association of Football Statisticians US soccer team website დაარქივებული 2011-09-28 საიტზე Wayback Machine. ↑ უილსონი, პოლ (26 ივნისი, 2010). „აშშ 1–2 განა“. The Guardian. London. შეამოწმეთ თარიღის პარამეტრი |date=-ში (დახმარება) ↑ The Yanks Are Coming USA-HON Commercial დაარქივებული 2013-05-22 საიტზე Wayback Machine. . U.S. Soccer. 12 აგვისტო, 2013. ↑ http://www.nj.com/soccer-news/index.ssf/2010/06/your_comments_on_team_usas_win.html ↑ United States: FIFA/Coca-Cola World Ranking დაარქივებული 2014-07-08 საიტზე Wayback Machine. . FIFA.com. წაკითხვის თარიღი: 19 ოქტომბერი, 2011. ↑ => MATCH: 20.08.1916 შვედეთი 2:3 აშშ. Eu-football.info (20 აგვისტო, 1916). ციტირების თარიღი: 24 სექტემბერი, 2011. ↑ USA – Details of International Matches 1885–1969. Rsssf.com. დაარქივებულია ორიგინალიდან — 2010-01-17. ციტირების თარიღი: 24 სექტემბერი, 2011. ↑ 1930 წლის მსოფლიო ჩემპიონატზე მატჩი მესამე ადგილისთვის ოფიციალურად არ გამართულა, ორივე ნაკრები, აშშ და იუგოსლავია დამარცხდა ნახევარფინალში თუმცა ფიფა-ს ჩანაწერებში მესამე ადგილი აშშ-ს უკავია, მეოთხე იუგოსლავიას. http://www.fifa.com/worldcup/archive/edition=1/index.html დაარქივებული 2018-12-26 საიტზე Wayback Machine.
ქუსეი ჰუსეინი

ქუსეი ჰუსეინი (არაბ. قصي صدام حسين; დ. 17 მაისი, 1966 — გ. 22 ივლისი, 2003) — სადამ ჰუსეინის უმცროსი შვილი. რესპუბლიკური გვარდიის სპეცსამსახურის ყოფილი ხელმძღვანელი. იგი და მისი ძმა უდეი მოკლეს 2003 წლის 22 ივლისს აშშ-ის ძალების მიერ ჩატარებული ოპერაციის შედეგად. ქუსეი ჰუსეინი და მისი 14 წლის შვილი მუსტაფა დაკრძალეს სოფელ ალ-აუჯაში. 2007 წლის 13 იანვარს მოახდინეს მისი და უდეის ცხედრების ექსგუმაცია და დაკრძალეს სადამ ჰუსეინის გვერდით, რომელიც 2006 წლის 30 დეკემბერს დასაჯეს სიკვდილით. Gulf News: Qusay given key role in war plans, 17 March 2003 დაარქივებული 25 November 2005[Date mismatch] საიტზე Wayback Machine.Category:Webarchive-ის თარგის შეტყობინებები GlobalSecurity.org: Qusay Saddam Hussein al-Tikriti BBC News: Saddam's rival sons, 10 September 2002 BBC News: Saddam's hated sons, 23 July 2003
უდეი ჰუსეინი

უდეი ჰუსეინი (არაბ. قصي صدام حسين; დ. 18 ივნისი, 1964 — გ. 22 ივლისი, 2003) — სადამ ჰუსეინის უფროსი შვილი. ერაყის ოლიმპიური კომიტეტის, ერაყის ჟურნალისტთა კავშირისა და ერაყის ფეხბურთის ასოციაციის ყოფილი ხელმძღვანელი. ერაყის სტუდენტთა კავშირისა და ერაყის ახლაგაზრდობის კავშირის ყოფილი გენერალური მდივანი. იყო იერუსალიმის განმათავისუფლებელი არმიის წევრი. პარლამენტის წევრი და პოლიტოლოგიის დოქტორი. იგი და მისი ძმა ქუსეი მოკლეს 2003 წლის 22 ივლისს აშშ-ის ძალების მიერ ჩატარებული ოპერაციის შედეგად. დაკრძალეს სოფელ ალ-აუჯაში. 2007 წლის 13 იანვარს მოახდინეს მისი და ქუსეის ცხედრების ექსგუმაცია და დაკრძალეს სადამ ჰუსეინის გვერდით, რომელიც 2006 წლის 30 დეკემბერს დასაჯეს სიკვდილით. GlobalSecurity.org: Uday Saddam Hussein al-Tikriti DesertVoice.net: Saddam's sons დაარქივებული 2002-12-09 საიტზე Archive.isCategory:Webarchive template archiveis links Album of Photos taken of the raid that killed Uday et al.—Militaryphotos.net Revenge for killing Saddam's sons Movie: The Devil's Double (2010)
დიადუმენიანი

მარკუს ოპელიუს ანტონინუს დიადუმენიანი (ლათ. Marcus Opellius Antoninus Diadumenianus; დ. 208 — გ. 218) — რომის იმპერატორი 217 წლიდან 2018 წლამდე. Ronald Syme: The Son of the Emperor Macrinus. In: Phoenix Bd. 26, 1972, S. 275–291 ვიკისაწყობში არის გვერდი თემაზე: დიადუმენიანი
ტანვარჯიშის საერთაშორისო ფედერაცია

ტანვარჯიშის საერთაშორისო ფედერაცია — სპორტის ტანვარჯიშის სახეობების ფედერაცია. უძველესი საერთაშორისო სპორტული ფედერაცია. დაარსდა 1881 წლის 23 ივლისს, ბელგიის ტანვარჯიშის ასოციაციის პრეზიდენტის ნიკოლას კუპერუსის ინიციატივით. ქალაქ ლიეჟის კონგრესზე შეიქმნა ევროპის ტანვარჯიშის ასოციაცია, რომელშიც გაერთიანდა სამი სახელმწიფო: ბელგია, ნიდერლანდები და საფრანგეთი. ტანვარჯიში ოლიმპიურ პროგრამაში შედის 1896 წლიდან, პირველი ოლიმპიადიდან. ტანვარჯიშის საერთაშორისო ფედერაცია შედის სპორტის ზაფხულის ოლიმპიადის სახეობების საერთაშორისო ფედერაციაში და აღიარებს საერთაშორისო ოლიმპიური კომიტეტი. ტანვარჯიშის საერთაშორისო ფედერაცია
მაჰმუდ II

მაჰმუდ II (ოსმ. محمود ثانى‎ — Mahmûd-u sânî , თურქ. İkinci Mahmut; დ. 20 ივლისი 1785, სტამბოლი — გ. 1 ივლისი 1839, სტამბოლი) — ოსმალეთის სულთანი 1808 - 1839 წლებში. ტახტზე ავიდა 1808 წელს, თავისი ძმის, მუსტაფა IV-ის დამხობის შედეგად. ცენტრალიზებული სახელმწიფოსა და ადმინისტრაციული აპარატის შესაქმნელად გაატარა რამდენიმე რეფორმა (იანიჩართა კორპუსის მოსპობა, სამხედრო-ლენური სისტემის ლიკვიდაცია, ევროპული ტიპის სამინისტორების შექმნა და სხვა). მაჰმუდ II-ის გამგებლობის დროს დაიდო ბუქარესტის ხელშეკრულება 1812 წელს და ადრიანოპოლის საზავო ხელშეკრულება 1829 წელს. ოსმალეთის სულთნების სია ქართული საბჭოთა ენციკლოპედია, ტ. 6, თბ., 1983. — გვ. 524.
ჰელიოგაბალუსი

ჰელიოგაბალუსი თავდაპირველად ვარიუს ავიტიუს ბასუსი, იმპერატორად გამოცხადების შემდეგ ვარიუს ავიტიუს ბასუს მარკუს ავრელიუს ანტონინუსი (ლათ. Varius Avitus BassianusMarcus Aurelius Antoninus Elagabalus; დ. 203 — გ. 11 მარტი, 222) — რომის იმპერატორი 218-222 წლებში. Birley, Anthony R. (1976). Lives of the Later Caesars. Harmondsworth: Penguin. ISBN 0-14-044308-8.  Birley, Anthony R., Septimius Severus: The African Emperor, Routledge, 2002 de Arrizabalaga y Prado, Leonardo (2010). The Emperor Elagabulus: Fact or Fiction?. Cambridge, UK: Cambridge University Press. ISBN 978-0-521-89555-2.  ვიკისაწყობში არის გვერდი თემაზე: ჰელიოგაბალუსი
ჰონდურასის ეროვნული საფეხბურთო ნაკრები

ჰონდურასის ეროვნული საფეხბურთო ნაკრები — საფეხბურთო ნაკრები. წარმოადგენს ჰონდურასს საერთაშორისო საფეხბურთო მატჩებში. განაგებს ჰონდურასის ფეხბურთის ეროვნული ავტონომიური ფედერაცია. კონკაკაფის ერთ-ერთი წამყვანი ნაკრებია. 1951 წელს გახდა ფიფა-ს წევრი. 2001 წლის თებერვალში, ფიფას რეიტინგში ჰონდურასის ნაკრები იკავებდა 20-ე ადგილს.. პროფილი ფიფა-ს ოფიციალურ საიტზე დაარქივებული 2015-03-29 საიტზე Wayback Machine. FENAFUTH დაარქივებული 2018-07-02 საიტზე Wayback Machine. Matches at World Football Elo Honduras at the World Cups Honduras Teams at World Cups Honduras: Head-to-Head Records at World Cups Honduras Players' Clubs RSSSF List of Honduras Matches ↑ 1.0 1.1 Stokkermans, Karel. Players with 100+ Caps and 30+ International Goals. RSSSF. დაარქივებულია ორიგინალიდან — 28 June 2011. ციტირების თარიღი: 29 January 2011. ↑ „Honduras FIFA Rankings History“ (ინგლისური). დაარქივებულია ორიგინალიდან — 2017-10-26. ციტირების თარიღი: 2018-07-26.
არდიტო დეზიო

არდიტო დეზიო (იტალ. Ardito Desio; დ. 18 აპრილი, 1897, პალმანოვა, იტალია — გ. 12 დეკემბერი, 2001, რომი, იტალია) — იტალიელი გეოლოგი და მთამსვლელი. არდიტო დეზიო დაიბადა 1897 წლის 18 აპრილს ქალაქ პალმანოვაში. 1916–20 წლებში სწავლობდა ფლორენციის უნივერსიტეტში. 1924–27 წლებში კურატორად მუშაობდა მილანის ბუნებისმეტყველების მუზეუმში. 1932–67 წლებში მილანის უნივერსიტეტის პროფესორია, 1972 წლიდან საპატიო პროფესორი. იყო იტალიის გეოლოგიური საზოგადოების (1940–41), იტალიის გეოლოგიური კომიტეტისა (1963–1973) და იტალიის გლაციოლოგიური კომიტეტის პრეზიდენტი (1967–75). მისი ძირითადი კვლევები ეხება გეოგრაფიის, გეოლოგიისა და პალეონტოლიის საკითხებს. ამ მიმართულებით არის 400-ზე მეტი შრომის ავტორი. არდიტო დეზიო სათავეში ედგა პირველ წარმატებულ იტალიურ ექსპედიციას მწვერვალ ჩოგორზე, რომელიც დაიპყრეს ამ ექსპედიციის წევრებმა აკილე კომპანიონიმ და ლინო ლაჩედელიმ 1954 წლის 31 ივლისს. 1990 წელს დეზიოს ძალისხმევით ევერესტის მთისძირში, ქუმბუს ხეობაში, ზღვის დონიდან 5050 მ სიმაღლეზე აშენდა მაღალმთიანი სამეცნიერო ლაბორატორია-ობსერვატორია „პირამიდა“. დაჯილდოებულია ორდენით „იტალიის რესპუბლიკის წინაშე დამსახურებისთვის“, ვიტორიო ვენეტოს ორდენით, მედლით „კულტურასა და ხელოვნებაში შეტანილი წვლილისთვის“, მედლით „იტალია-ავსტრიის 1915–1918 წლის ომის ხსოვნისადმი“, მედლით „იტალიის გაერთიანების ხსოვნისადმი“ და გამარჯვების მედლით. არდიტო დეზიო გარდაიცვალა 2001 წლის 12 დეკემბერს, ღრმა მოხუცებულობაში, 104 წლის ასაკში. დაკრძალულია პალმანოვის სასაფლაოზე. ↑ 1.0 1.1 1.2 Ardito Desio | Università degli Studi di Milano. დაარქივებულია ორიგინალიდან — 2023-04-13. ციტირების თარიღი: 2023-04-13. ↑ The First Ascent of K2 | National Geographic
უილიამ ოსტინ ბარტი

უილიამ ოსტინ ბარტი (ინგლ. William Austin Burt; დ. 13 ივნისი, 1792 — გ. 18 აგვისტო, 1858) — ამერიკელი გამომგონებელი, კანონმდებელი, ტოპოგრაფი და ტექნიკოს-მანქანათმშენებლები. 1829 წელს გამოიგონა საბეჭდი მანქანა, ამის გამო მას ხშირად უწოდებენ „საბეჭდი მანქანის მამას“. მან ასევე პირველმა გამოიგონა მზის კომპასი, რომელიც ეხმარებოდა გემებს ზღვაში ადგილმდებარეობის დადგენაში. დაიბადა 1792 წლის 13 ივნისს, მასაჩუსეტსის შტატის ქალაქ პეტერშამში, იგი არის შოტლანდიური და ინგლისური წარმოშობის ამერიკელი. გარდაიცვალა 1858 წლის 18 აგვისტოს. ვიკისაწყობში არის გვერდი თემაზე: უილიამ ოსტინ ბარტი Burt's work in the Iron range MSU biographical information
რიჩარდ პლანტაგენეტი

რიჩარდ პლანტაგენეტი (ინგლ. Richard Plantagenet, Duke of York) — იორკის მე-3 ჰერცოგი, რიჩარდ კონისბურგის და ანა მორტიმერის (1388—1411) შვილი. 1415 წელს რიჩარდი დასაჯეს, როგორც მოღალატე, ხოლო მის ქონებას კონფისკაცია გაუკეთეს. იმავე წელს, აზენკურის ბრძოლაში დაიღუპა რიჩარდის ბიძა (მამის მხრიდან) — ჰერცოგი ედუარდ იორკი. 1426 წელს, მეფე ჰენრი VI-ის საბჭომ რიჩარდს იორკის ჰერცოგის ტიტული მიანიჭა, ხოლო 1432 წელს — კემბრიჯის გრაფისა და მარჩის გრაფის ტიტულები. მარჩის საგრაფოზე უფლებები მან მიიღო, როგორც დედამისის უშვილო ძმის, ედმუნდ მორტიმერის მემკვიდრემ. 1453—1454 წლებში, მეფე ჰენრი VI-ის ავადმყოფობის დროს, რიჩარდ იორკელი ინგლისის რეგენტი იყო. 1460 წელს პარლამენტმა რიჩარდი ჰენრი VI-ის მემკვიდრედ ცნო, მაგრამ იმავე წელს ის დაამარცხა ჰენრის ცოლმა, მარგარიტა ანჟუელმა. რიჩარდი დაქორწინებული იყო სესილია ნევილზე, რალფ დე ნევილის, უესტმორლენდის 1-ლი გრაფისა და ჯოან ბოფორტის, მეფე ჰენრი IV-ის დის შვილზე. ამ ქორწინებიდან მას 12 შვილი ჰყავდა, რომელთა უმეტესობაც ახალგაზრდობაში დაიღუპა. მისი ვაჟი, ედმუნდი, რატლენდის გრაფი, დაიღუპა ბრძოლაში, მამასთან ერთად. რიჩარდის ყველაზე ცნობილი შვილები იყვნენ — ედუარდ IV და რიჩარდ III, რომლებიც ინგლისის მეფეები გახდნენ, ხოლო ჯორჯი - კლარენსის ჰერცოგი. Richard Plantagenet, 3rd Duke of York: ThePeerage.com. დაარქივებულია ორიგინალიდან — 2011-08-26. ციტირების თარიღი: 31.03.2010. Family Tree for Richard Plantagenet, 3rd Duke of York. დაარქივებულია ორიგინალიდან — 2011-08-26. ციტირების თარიღი: 31.03.2010. Wars of the Roses: Richard Plantagenet, 3rd Duke of York. დაარქივებულია ორიგინალიდან — 2011-08-26. ციტირების თარიღი: 31.03.2010.
ჰარლოს ბრძოლა

ჰარლოს ბრძოლა (ინგლ. Battle of Harlaw, შოტ.-გელ. Cath Ghairbhich) — ბრძოლა შოტლანდიის მთის კლანებსა და სამეფო ხელისუფლებას შორის, რომელიც ცდილობდა დაემყარებინა კონტროლი შოტლანდიის მთიანეთზე. გაიმართა 1411 წლის 24 ივლისს. შოტლანდიაში რობერტ სტიუარტის მმართველობის პერიოდში დაიწყო გელურ რეგიონში, შოტლანდიის მთიანეთის ცენტრალურ ხელისუფლებაში შეღწევა, აქ ტრადიციულად ბატონობდა კლანური წყობილება და პატრიარქალური წყობა. 1402 წელს გრაფ როსის გარდაცვალების შემდეგ დაიწყო ხელისუფლებისათვის ბრძოლა. ოლბანის ჰერცოგსა და კუნძულების ლორდ დონალდ მაკდონალდს, შოტლანდიის მთიანეთის უდიდეს მაგნატს შორის. ოლბანის ჰერცოგი შეეცადა დაერწმუნებინა თავისი შვილი ჯონი, რათა ცოლად მოეყვანა გრაფ როსის ქვრივი. ამის პასუხად დონალდ მაკდონალდი მთის კლანების ჯარით შეიჭრა როსში და დაიკავა სამეფო ციხესიმაგრე ინვერნესი. ამის შემდეგ არმია დაძრა აღმოსავლეთით აბერდინისკენ. აბერდინიდან 20 მილის მანძილზე მას გზა ოლბანის ჰერცოგის ძმისშვილმა ალექსანდრემ გადაუჭრა. 1411 წლის 24 ივლისს ჰარლოსთან გაიმართა სისხლისმღვრელი ბრძოლა ორ კულტურას, გელურ ენაზე მოსაუბრე მთიელებსა და შოტლანდიელებს, შორის. ისტორიული წყაროები ომის მიმდინარეობის შესახებ სხვადასხვა ცნობებს გვაწვდიან. ყველა მონაცემის მიხედვით თავდაპირველად უპიურატესობა მაკდონალდის მხარეს ყოფილა, მაგრამ ორივე მხარეზე დიდი დანაკარგების შემდეგ მოწინააღმდეგეებმა უკან დაიხიეს. მთიელების ნარჩენი ჯარი ადვილად მოსპო ოლბანის ჰერცოგმა და როსზე კონტროლი აღადგინა. ბრძოლის სამახსოვროდ შეიქმნა პოემა „ჰარლოს ბრძოლა“, რომელიც ძალიან პოპულარული იყო შუა საუკუნეების შოტლანდიაში. The Battle of Harlaw. July 24, 1411 (ინგლისური) Scottish Collection of Midi Tunes: The Battle of Harlaw (2) დაარქივებული 2012-07-17 საიტზე Wayback Machine. Резной надгробный камень в Фоверане
კეილორ ნავასი

კეილორ ნავასი (ესპ. Keylor Antonio Navas Gamboa; დ. 15 დეკემბერი, 1986) — კოსტა-რიკელი ფეხბურთელი, „პარი სენ-ჟერმენისა“ და კოსტა-რიკის ეროვნული ნაკრების მეკარე. მონაწილეობა მიიღო 2014 და 2018 წლის მსოფლიო ჩემპიონატებზე. შეგიძლიათ იხილოთ მედიაფაილები თემაზე „კეილორ ნავასი“ ვიკისაწყობში. ოფიციალური საიტი პროფილი რეალ მადრიდის ოფიციალურ საიტზე (ინგლისური) პროფილი Transfermarkt-ზე (ინგლისური) პროფილი Soccerway-ზე (ინგლისური) კეილორ ნავასი — ფიფას ჩანაწერი[დაარქივებული] კეილორ ნავასი Twitter-ზე
ალექსანდრე სევერუსი

მარკუს ავრელიუს სევერუს ალექსანდრუსი (ლათ. BASSIANVS ALEXIANVS) (დ. 1 ოქტომბერი, 208 — გ. 18 მარტი, 235) — რომის იმპერატორი 222 წლიდან. ენციკლოპედია „ბრიტანიკა“ ვიკისაწყობში არის გვერდი თემაზე: ალექსანდრე სევერუსი